Държавен вестник, бр. 95, 2011 г., стр. 43

БРОЙ  95	
Д Ъ Р Ж А В Е Н  В Е С Т Н И К 	
СТР.  43  
2. при получени две последователни годиш­
ни оценки на изпълнението на длъжността 
„Изпълнението надвишава изискванията“ – до 
8 на сто;
3. при последна годишна оценка на изпъл­
нението „Изключително изпълнение“ – до 12 
на сто.
Чл. 14. На служителите по чл. 12 и 13 в едно ад­
министративно звено с по-високи годишни оцен­
ки на изпълнението на длъжността се определя 
по-високо процентно увеличение на инди­
видуалната основна месечна заплата. Във 
вътрешните правила за заплатите се конкре­
тизират правилата за увеличенията съобразно 
особеностите в структурата и дейността на 
администрацията.
Чл. 15. (1) Размерите на индивидуалните 
основни месечни заплати в случаите по чл. 11, 
ал. 1, т. 2 могат да се увеличават при спазване 
изискванията на чл. 14, ал. 4 от Закона за 
защита от дискриминация.
(2) Размерите на индивидуалните основ­
ни месечни заплати в случаите по чл. 11, 
ал. 1, т. 3 може да се увеличават до 5 на сто 
с изключение на случаите, когато размерът 
на индивидуалната основна месечна заплата 
на служителя вече е увеличаван въз основа 
на последната получена годишна оценка на 
изпълнението на длъжността.
Чл. 16. (1) Размерите на индивидуалните 
основни месечни заплати в случаите по чл. 11, 
ал. 1, т. 4 и 5 може да се увеличават в рам­
ките на същата степен на съответното ниво 
на основната месечна заплата за длъжността, 
при условие че служителите са получили 
последна годишна оценка на изпълнението 
на длъжността, не по-ниска от „Изпълнени­
ето напълно отговаря на изискванията“, а за 
служителите по чл. 4, ал. 1 и 3 – в рамките 
на същото длъжностно ниво.
(2) Размерите на увеличението по ал. 1 са, 
както следва:
1. при годишна оценка на изпълнението 
на длъжността на служителя „Изпълнението 
напълно отговаря на изискванията“ – до 5 
на сто;
2. при годишна оценка на изпълнението 
на длъжността на служителя „Изпълнението 
надвишава изискванията“ – до 8 на сто;
3. при годишна оценка на изпълнението 
на длъжността на служителя „Изключително 
изпълнение“ – до 12 на сто.
 (3) В случаите, когато въз основа на 
последната получена годишна оценка на 
изпълнението на длъжността размерът на 
индивидуалната основна месечна заплата на 
служителя вече е увеличаван, ново увеличение 
не може да се определя.
Чл. 17. (1) Размерите на индивидуалните 
основни месечни заплати на служителите, 
преназначени на друга длъжност в по-високо 
ниво на основната месечна заплата, може да 
се увеличават в рамките на най-ниската сте­
пен на по-високото ниво, чийто максимален 
размер на основната месечна заплата е по-
висок от достигнатата индивидуална основна 
месечна заплата.
(2) Размерите на индивидуалните основни 
месечни заплати на служителите по чл. 4, 
ал. 1 и 3, преназначени на друга длъжност 
в по-високо длъжностно ниво, може да се 
увеличават в рамките на минималния и 
максималния размер на основните месечни 
заплати за по-високото ниво.
Чл. 18. Увеличенията на индивидуалните 
основни месечни заплати се извършват със 
заповед на ръководителя на административ­
ната структура, издадена в тримесечен срок 
след настъпване на обстоятелство/а, даващо/и 
възможност за извършване на увеличението, 
като в случаите по чл. 13 в заповедта се по­
сочва и новата степен на основната месечна 
заплата в съответното ниво, а в случаите по 
чл. 17, ал. 1 – новите ниво и степен на основ­
ната месечна заплата.
Г л а в а  ч е т в ъ р т а
ДОПЪЛНИТЕЛНИ ВЪЗНАГРАЖДЕНИЯ
Раздел І
Допълнителни възнаграждения с постоянен 
характер
Чл. 19. (1) Допълнителните възнагражде­
ния с постоянен характер са тези, които се 
изплащат постоянно заедно с полагащата се 
за съответния период основна заплата и са в 
зависимост единствено от отработеното време.
(2) Допълнителните възнаграждения с 
постоянен характер са:
1. допълнително възнаграждение за привли­
чане и задържане на служители за изпълнение 
на длъжности с особено важно значение за 
административната структура;
2. други допълнителни възнаграждения, 
които отговарят на условията по ал. 1, опре­
делени със закон или с акт на Министерския 
съвет.
Чл. 20. (1) Допълнителни месечни въз­
награждения за привличане и задържане на 
служители на длъжности с особено важно 
значение за административната структура 
могат да получават част или всички служи­
тели на такива длъжности.
(2) Ежегодно до 15 януари на съответната 
година ръководителят на административната 
структура с мотивирана заповед определя 
длъжностите с особено важно значение и